Holger Werfel Scheuermann

Holger Werfel Scheuermann (1877–1960) oli tanskalainen lääkäri ja kirurgi, jonka mukaan on nimetty Scheuermannin tauti.

Elämäkerta 
Scheuermann syntyi lähellä Kööpenhaminaa sijaitsevassa Hørsholmissa lääkärisukuun. Hän aloitti lääketieteelliset opinnot vuonna 1895 Kööpenhaminan yliopistossa ja valmistui lääketieteen tohtoriksi vuonna 1902. Opintojen jälkeen hän työskenteli Rigshospitalet -sairaalassa, Kööpenhaminassa. Vuonna 1918 hänestä tuli ortopedian ja radiologian erikoislääkäri. 

Scheuermann teki useita opintomatkoja Ruotsiin, Itävaltaan ja Saksaan. Hän jäi eläkkeelle vuonna 1947, mutta jatkoi radiologian tutkimista. Vuonna 1959 hän sai Kööpenhaminan yliopistolta kunniatohtorin arvon Scheuermannin taudin löytämisestä.

Lähteet 
 Whonamedit.com

Tanskalaiset lääkärit
Vuonna 1877 syntyneet
Vuonna 1960 kuolleet